laion/Wikipedia-Exotic huggingface dataset:
Nikolo-Arhangelskoje kalmistu

Nikolo-Arhangelskoje kalmistu (vene keeles Николо-Архангельское кладбище) on kalmistu Moskva oblastis Balašihha linnaringkonnas Nikolsko-Arhangelskoje külas. Kalmistu piirneb läänes Moskva Idaringkonnaga. Kalmistu pindala on 135,65 hektarit. Nikolo-Arhangelskoje kalmistu on rajatud 1960. aastal. 1973. aastal avati kalmistul krematoorium, mis oli pikka aega Euroopa suurim. Igor Akimuškin, bioloog ja kirjanik Jekaterina Aleksandrovskaja, iluuisutaja Ia Arepina, näitleja Lev Aronin, maletaja Anna Barkova, luuletaja ja proosakirjanik Immanuil Fabelinski, füüsik Žanna Friske, filminäitleja, laulja ja fotomodell Gennadi Jalovitš, näitleja, teatrilavastaja ja -pedagoog Anatoli Krutikov, jalgpallur Jevgeni Lazarev, näitleja ja teatrilavastaja Rimma Markova, näitleja Leonid Milov, ajaloolane Mihhail Molodenski, geofüüsik Radner Muratov, näitleja Sergei Pavlenko, helilooja Vladimir Pimenov, etnograaf ja etnoloog Aleksei Pogorelov, matemaatik Jakov Ponomarjov, psühholoog Juri Sarantsev, näitleja Svetlana Savjolova, näitleja Aleksei Skvortsov, botaanik Nina Solomatina, estraadilaulja Konstantin Želdin, näitleja Juri Tatarinov, biokeemik Николо-Архангельское (Архангельское) кладбище в Москве Гранит Памяти. Vaadatud 22. septembril 2024 Николо-Архангельское кладбище Государственное Бюджетное Учреждение города Москвы Ритуал. Vaadatud 22. septembril 2024
Alex Yee

Alexander Amos Yee (sündinud 18. veebruaril 1998 Londonis) on Briti elukutseline triatleet ja distantsijooksja. Ta võitis 2024. aasta Pariisi suveolümpiamängudel meeste triatloni kuldmedali, 2020. aasta Tokyo olümpiamängudel samal alal hõbemedali, 2020. aasta Tokyo olümpiamängudel triatloni segateatevõistluses kuldmedali ja 2024. aasta olümpiamängudel segateatevõistluses pronksmedali. Kahe kulla, ühe hõbeda ja ühe pronksmedaliga on Yee olümpiaajaloo edukaim triatleet. Yee oli ka 2022. aasta Rahvaste Ühenduse mängude triatlonimeister nii meeste kui ka segavõistkondade arvestuses. Ta on kahekordne maailma karikavõistluste medalivõitja triatloni MK-sarjas, saavutades 2022. aasta hõbeda ja 2021. aastal pronksi. 2022. aastal võitis Yee oma esimese individuaalse maailmameistrivõistluse, 2022. aasta triatloni sprindi maailmameistrivõistlused Kanadas Montréalis. Yee on kuulunud ka 2019. aastal Nottinghamis toimunud triatloni segateate maailmameistrivõistlustel kuldmedali võitnud teatevõistkonda. Ta võitis Montréalis samal alal hõbeda, kindlustades sellega Suurbritanniale esimesed kvoodikohad 2024. aasta suveolümpiamängudel. Ebatraditsioonilistes formaatides oli Yee 2021. aasta superliiga triatloni meistrivõistluste sarja võitja. 2022. aastal sai temast Esport Triatloni maailmameister, olles saavutanud teise koha nii Londoni kui ka Singapuri Arena Games Triatloni võistlusel. Distantsijooksjana oli Yee 2018. aasta Briti meister 10 000 m jooksus ja viis Suurbritannia 10 000 m jooksu Euroopa karikavõistlustel võistkondliku hõbemedalini. Ta esindas Suurbritanniat järgneval kergejõustiku EM-il. Yee koduleht Yee ROK-i veebilehel Yee World Athletics veebilehel Yee Olympedia.org veebilehel
Rapla keskväljak

Rapla keskväljak on Rapla linna avalik keskväljak koos lipuväljaku, purskkaevu, rattaparkla, mänguplatside, istumisalade ja kõrghaljastusega Rapla Kultuurikeskuse kõrval, aadressil Tallinna maantee 19, Rapla. Rapla linnale keskväljaku rajamise plaani hakati pidama 2002. aastal, kui õhiti linna keskel asunud poolelijäänud Toivo Kurmeti Hollivuudi hoone. 2015. aastal korraldas Rapla vallavalitsus koostöös Eesti arhitektide liiduga "Eesti Vabariik 100" arhitektuuriprogrammi "Hea avalik ruum" raames arhitektuurivõistluse, mille võitis Siiri Vallneri kavand. Keskväljak on kaetud eritasapinnaliselt betoonplaatidega ning rajatud on lipuväljak, värviline purskkaev, rattaparklad, mänguplats, istumisalad ja kõrghaljastus. Keskväljaku ääres on kohvik "Hollivuud Lounge". 2023. aasta jõuludeks avati veel uus turuosa koos lasteala ning istumiskohtadega. Raplas avatakse uus keskväljak, err.ee, 17.11.2018 Rapla jõulumaa algas keskväljaku teise osa avamisega, Raplamaa Sõnumid, 18. dets. 2023
Final Fantasy XV

"Final Fantasy XV" ('Viimne Fantaasia XV') on arvuti-rollimängude sarja "Final Fantasy" 15. mäng. Mängu tootja on Square Enix. Mängule on muusika loonud jaapani helilooja Yoko Shimomura. Mängu peategelane on Lucise kuningriigi kroonprints Noctis Lucis Caelum, lühidalt Noctis. Tema kihlatu on Lunafreya Nox Fleuret, lühidalt Luna, kes on tuntud ka kui noorim oraakel. Teiste mängus esinevate tegelaste nimed on Gladiolus Amicitia, Ignis Scientia, Prompto Argentum, Cor Leonis, Iris Amicitia, Aranea Highwind, Cindy Aurum, Cid Sophiar ja Ardyn Izunia. LTD, SQUARE ENIX CO. "FINAL FANTASY XV | SERIES". FINAL FANTASY PORTAL SITE | SQUARE ENIX. Vaadatud 22. septembril 2024. "Yoko Shimomura | Video Game Music Composer". Yoko Shimomura (Ameerika inglise). Vaadatud 22. septembril 2024. "FINAL FANTASY XV | SQUARE ENIX". FINAL FANTASY XV | SQUARE ENIX (inglise). Vaadatud 22. septembril 2024. Final Fantasy XV koduleht
Mandžuuria küngastel

"Mandžuuria küngastel" (vene keeles На сопках Маньчжурии) on valss, mille koostas I.A Šatrov 1906. aastal. Algne orkestriline variant loodi E-mollis samas kui rahvalik variant on F-mollis. Valsi esialgne pealkiri oli "Mokšanski rügement Mandžuuria küngastel" ning viitas intsidendile Mukdeni lahingu ajal, mil Jaapani väed piirasid ümber Mokšanski jalaväerügemendi, nõudes 11 päeva jooksul märkimisväärseid inimohvreid. Šatrov teenis rügemendis orkestri juhina ja lõi selle viisi sõjast naastes. Kui rügement 1906. aastal Samaras oli, sai ta tuttavaks kohaliku muusikapoe omaniku Oskar Knaubega (1866–1920), kes aitas heliloojal teost välja anda ja omandas hiljem selle õigused. "Mandžuuria küngastel" oli märkimisväärselt edukas ning sellest anti välja 82 erinevat versiooni. Varsti pärast viisi avaldamist esitas luuletaja Stepan Petrov, paremini tuntud Skitaletsi kirjanime all, laulusõnad, mis aitasid kaasa selle laiemale edule. Algsed sõnad puudutavad Mandžuurias haudades lebavaid langenud sõdureid, kuid kohandati hiljem mitu korda, eriti teise maailmasõja ajal.   Тихо вокруг, сопки покрыты мглой, Вот из-за туч блеснула луна, Могилы хранят покой. Белеют кресты – это герои спят. Прошлого тени кружат давно, О жертвах боёв твердят. Плачет, плачет мать родная, Плачет молодая жена, Плачут все, как один человек, Злой рок и судьбу кляня! Тихо вокруг, ветер туман унёс, На сопках маньчжурских воины спят И русских не слышат слёз. Пусть гаолян вам навевает сны, Спите герои русской земли, Отчизны родной сыны. Плачет, плачет мать родная, Плачет молодая жена, Плачут все, как один человек, Злой рок и судьбу кляня! Вы пали за Русь, погибли вы за Отчизну, Поверьте, мы за вас отомстим И справим кровавую тризну! Ümberringi on vaikne, künkad on kaetud udulooriga, pilvede tagant välgatab kuu, hauad hoiavad rahu. Valendavad ristid - need on kangelased, kes magavad. Ammu mööda tiirlenud mineviku varjud, lahingute ohvritest pajatavad. Nutab, nutab emake Nuuksub noor kaasa, kõik nagu ühest suust neetud saatust kiruvad! Ümberringi on vaikus, tuul on udu ära kandnud, Mandžuuria küngastel sõdurid magavad ega kuule enam vene pisaraid. Laske sorgodel end uinutada, Magage, Venemaa kangelased, kodumaa kallid pojad. Nutab, nutab emake Nuuksub noor kaasa, kõik nagu ühest suust neetud saatust kiruvad! Te langesite Venemaa eest, kodumaa nimel, Uskuge meid, maksame neile kätte ja peame verist leinapidu! "Ilya Shatrov: On the Hills of Manchuria, Waltz". Editions Orphée. Originaali arhiivikoopia seisuga 7. märts 2016. Vaadatud 3. juunil 2015. "On the hills of Manchuria". Originaali arhiivikoopia seisuga 20. jaanuar 2016.  Mandžuuria küngastel – pildid, videod ja helifailid Wikimedia Commonsis
Ilja Šatrov

Ilja Aleksejevitš Šatrov (vene keeles Илья Алексеевич Шатров; 1. aprill 1879 või 1885 – 2. mai 1952) oli vene helilooja, dirigent ja sõjaväe muusik. Kõige paremini tuntud valsi „Mandžuuria küngastel“ loojana, mis jutustab ta endi kogemustest Vene-Jaapani sõja ajal, mälestades üht enda seltsimeest, kes Mukdeni lahingus hukkus. Šatrov sündis Zemlyanskis, Voroneži oblastis, Venemaal 1. aprillil 1879 erru läinud Vene keiserliku kaardiväelasele Aleksei Mihhailovitš Šatrovile. 1905. aastal, Šatrovist sai Mokšanski rügemendi orkestri juht ja teenis aega Vene-Jaapani sõjas. Veebruaris osales 214. Mokšanski jalaväe reserv rügement Mukdeni ja Liaoyangi lahingutes ning ühes lahingus neist tema rügement piirati ümber ja oli tugeva tule all. Kui salved olid tühjaks lastud, andis rügemendi komandör käsu orkestril peale tungida ning Šatrov andis käsu mängida lahingumarssi, mis omakorda tõstis moraali ja venelased tormasid tääkidega kaevikutele peale, kuni suudeti end murda piiramisrõngast välja. Algsest 4000 rügemendi liikmest jäi elama 700, nende seas 7 orkestri muusikut. Kõiki ellujäänuid tunnustati püha Georgi ristidega ja Šatrovit lisaks püha Stanislavi ordeniga. Suri Tambovis 2. mail 1952 ja maeti Vozdviženski kalmistule. Van Der Oye, David Schimmelpenninck (2008-01). "Rewriting the Russo‐Japanese War: A Centenary Retrospective". The Russian Review (inglise). 67 (1): 78–87. DOI:10.1111/j.1467-9434.2007.00475.x. ISSN 0036-0341. {{ajakirjaviide}}: kontrolli kuupäeva väärtust: |kuupäev= (juhend) Мастерская КОМПРОС (17. veebruar 2016), Знамя и оркестр, вперед! (2007), vaadatud 22. septembril 2024
Magari keel

Magari keel on Hiina-Tiibeti keelkonna Tiibeti-Birma keelte hulka kuuluv keel; Ethnologue'i andmeil ohustatud keel. Valdav osa magari keelt emakeelena rääkijaid elab Nepalis. Suuremad magari keelt emakeelena rääkijate kogukonnad on veel Lõuna-Bhutanis ning Indias: Assamis, Sikkimis ja Lääne-Bengalis (Darjeelingi ringkonnas). Nepalis elab magareid umbes kaks miljonit, kuid neist vaid 810 000 räägib emakeelena magari keelt. Kuigi Nepali valitsus töötas välja põhiseadusega ette nähtud magari keele õppekavad, pole õppematerjalid kunagi edukalt jõudnud Magari koolidesse, seetõttu suurem osa kooliõpetusest toimub nepali keeles. India osariigis Sikkimis on magari keelele antud kultuuri ja traditsioonide säilitamise eesmärgil täiendava ametliku keele staatus. Magari keel jaguneb kahte murderühma: idamagari ja läänemagari. Magari keele rääkija hõimuidentiteet on selgelt äratuntav. See keeleline klassifikatsioon on oluline magari hõimude mõistmisel. Magari keele kirjutamiseks kasutatakse akkha kirja või devanaagarit. Foundation for Endangered Languages. ogmios.org The Eastern Magar of Nepal. global12project.com Eastern Magar. ethnologue.com Western Magar. ethnologue.com Akkha. scriptsource.org
Bieruń-Lędziny maakond

Bieruń-Lędziny maakond (poola keeles powiat bieruńsko-lędziński) on 2. järgu haldusüksus (maakond) Poolas Sileesia vojevoodkonna keskosas. Maakonna halduskeskus on Bieruńi linn. Maakond moodustati 1999. aastal ja kandis esialgu Tychy maakonna nime. Praeguse nime sai Bieruń-Lędziny maakond 2002. aastal. Maakonnas on kolm linna: Bieruń, Imielin ja Lędziny. Bieruń-Lędziny maakonnas on kaks valda: Bojszowy vald Chełm Śląski vald Historia Powiat Bieruńsko-Lędziński. Vaadatud 23. septembril 2024
Gurkhad

Gurkhad (inglise keeles Gurkha, nepali keeles गोर्खा) on Suurbritannia ja India sõjaväelased, kes on värvatud Nepali vabatahtlikest. Gurkhad osalesid koloniaalvastaste ülestõusude mahasurumisel Indias ning Inglise-Sikhi kahes sõjas. Gurkhad võitlesid esimeses maailmasõjas. Teise maailmasõja ajal võitlesid gurkhad Aafrikas, Kagu-Aasias ja Itaalias. 1982. aastal osales Falklandi konfliktis ka gurkhade väeüksus. Gurkhad kuuluvad väga erinevatesse Nepali etnilistesse rühmadesse. Gurkhasõda Nepali vapp  Gurkhad – pildid, videod ja helifailid Wikimedia Commonsis
Caspar Veldkamp

Caspar Cornelis Johannes Veldkamp (sündinud 23. aprillil 1964 Etten-Leuris) on Hollandi poliitik ja diplomaat. Ta on alatest 2. juulist 2024 Hollandi välisminister. Ta on töötanud diplomaadina Varssavis, Washingtonis, Brüsselis ja Londonis. Aastatel 2011–2015 oli ta Hollandi suursaadik Iisraelis ja aastatel 2015–2019 Hollandi suursaadik Kreekas. 6. detsembrist 2023 kuni 2. juulini 2024 oli ta Hollandi Esindajatekoja liige.
Rajneesh

Rajneesh (sündinud Chandra Mohan Jain; 11. detsember 1931 - 19. jaanuar 1990), tuntud ka kui Acharya Rajneesh, Bhagwan Shree Rajneesh ja hiljem kui Osho (hindi hääldus: [ˈo:ʃo:]), oli India õpetaja, filosoof ja Rajneesh'i liikumise rajaja.[1]
Võta oma mantel, lähme koju

Võta oma mantel, lähme koju (Бери шинель, пошли домой) on nõukogude kirjaniku, luuletaja ja muusiku Bulat Okudšava laul, mis oli esialgu luuletus. Bulat kirjutas sageli sõjast; sellele oli pühendatud tema debüütluuletus „Meil külmades vagunites ei tulnud und”. Laulu kirjutas Okudšava 1975. aastal filmile „Koidikust koidikuni”. Mõne aasta pärast Mõne aasta pärast võttis Levashoviga ühendust Leonid Bõkov, kes töötas filmi „Ati-bati, sõdurid läksid…” kallal: „Nagu selgus, kuulis ta raadiost minu laulu. See meeldis talle väga, ta oli selle saatel juba sadu meetreid filmilinti üles võtnud. Tema telefonikõne polnud midagi muud kui ettepanek mulle saada filmi heliloojaks. Kui ma talle ütlesin, et laul „Võta oma mantel” on teisest filmist „Koidikust koidikuni”, jäi ta lihtsalt sõnatuks. Sellegipoolest kõlas filmi lõppstseenis laulu lühendatud versioon. Laulu esitas Leonid Bõkov ise. Pärast seda ei kõlanud laul mitte ainult raadiosaadetes, vaid ka kontsertlavadel, televisiooniekraanidel ja sõjaväeparaadidel. А мы с тобой, брат, из пехоты, А летом лучше, чем зимой. С войной покончили мы счёты, (3 раза) Бери шинель, пошли домой! Война нас гнула и косила, Пришёл конец и ей самой. Четыре года мать без сына, (3 раза) Бери шинель, пошли домой! К золе и к пеплу наших улиц Опять, опять, товарищ мой, Скворцы пропавшие вернулись, (3 раза) Бери шинель, пошли домой! А ты с закрытыми очами Спишь под фанерною звездой. Вставай, вставай, однополчанин, (3 раза) Бери шинель пошли домой! Что я скажу твоим домашним, Как встану я перед вдовой? Неужто клясться днем вчерашним, (3 раза) Бери шинель пошли домой! Мы все - войны шальные дети, И генерал, и рядовой. Опять весна на белом свете, (3 раза) Бери шинель, пошли домой! Oleme sinuga, vennas, jalaväest, suvi on ju parem kui talv. Oleme sõjale lõpu teinud, (3x) võta oma mantel, lähme koju! Sõda painutas ja niitis meid maha, kuid nüüd on see läbi. Neli aasta ema ilma pojata, (3x) võta oma mantel, lähme koju! Tolmuks ja tuhaks meie tänavad on muutunud, veel kord, mu seltsimees, kadunud kuldnokad on tagasi tulnud (3x) võta oma mantel, lähme koju! Ja sina, kinniste silmadega, magad vineerist tähe all. Tõuse, tõuse, kaassõdur, (3x) võta oma mantel, lähme koju! Mida ma küll teie perele ütlen, kuidas ma saan lese ees seista? Kas tõesti on vaja mõtetult süüdistada? (3x) Võta oma mantel, lähme koju! Me kõik oleme hullunud sõjalapsed, kindralist reameheni. Siin maailmas varitseb taas kevad, (3x) Võta oma mantel, lähme koju! "Булат Окуджава - "Бери шинель, пошли домой"". geo.web.ru. Vaadatud 23. septembril 2024.
1823

◄ | 18. sajand | 19. sajand | 20. sajand | ► ◄ | 1790. aastad | 1800. aastad | 1810. aastad | 1820. aastad | 1830. aastad | 1840. aastad | 1850. aastad | ► ◄◄ | ◄ | 1819 | 1820 | 1821 | 1822 | 1823 | 1824 | 1825 | 1826 | 1827 | ► | ►► 1823. aasta (MDCCCXXIII) oli 19. sajandi 23. aasta. 5. mai (vkj 23. aprill) – Liivimaal vabastati pooled taluperemehed. Eesti ala esimene talude päriseksostmine: Luunja mõisnik parun Arved Georg von Nolcken müüb 12 talu oma talupoegadele päriseks. Pärast seda esimest talude päriseksostmist toimub järgmine Eesti alal alles 20 aastat hiljem. Johann August Hagen asutas Tallinnas esimese eestlaste lauluseltsi (J. A. Hageni lauluselts). Ilmus Otto Wilhelm Masingu õpik "Täieline ABD-Ramat, kust makele luggemist õiete õppida", kus autor kasutas esimest korda eesti kirjasõnas õ tähte. ... ... 1. jaanuar – Sándor Petőfi, ungari luuletaja 8. jaanuar – Alfred Russel Wallace, inglise loodusteadlane, geograaf ja antropoloog 12. aprill – Aleksandr Ostrovski, vene näitekirjanik 2. juuli – Julius Raschdorff, saksa arhitekt 6. juuli – Sophie Adlersparre, Rootsi publitsist ja naisõiguslane 3. august – Francisco Asenjo Barbieri, hispaania helilooja, dirigent ja muusikateadlane 28. september – Alexandre Cabanel, prantsuse maalikunstnik 13. november – Lascăr Catargiu, Rumeenia riigimees 24. november – Georg Mettenius, saksa botaanik 26. jaanuar – Edward Jenner, inglise arst, kes võttis kasutusele rõugetevastase vaktsiini 16. veebruar – Pierre-Paul Prud'hon, prantsuse maalikunstnik 7. aprill – Jacques Charles, prantsuse leidur, teadlane, matemaatik ja aeronaut 10. aprill – Carl Leonhard Reinhold, saksa filosoof 20. august – Pius VII, paavst Eesti ajalugu: kronoloogia. 2007. Koostanud Sulev Vahtre. Teine trükk. Kirjastus Olion. Lk 121-122 Heino Rannap, Eesti kooli ja pedagoogika kronoloogia
Katvanga

Katvanga, (skt. trišūla) Kolmeharuline sau (skt. trišūla) vasaku käe küünarnuki õnaruses on suuresti sümboolne. Kolm haru tähistab kolmikilma (skt. trailokja) ja osutab nende ja kolme põhilise meelepleki - himu viha ja nõmeduse (sõgeduse) valdamisele. Ta sümboliseerib ka kolme aega - minevikku, olevikku ja tulevikku. Trišūlast kiirguvad leegid on jumaliku tarkuse leegid, mis hävitavad nõmeduse juhmuse (skt. avidjā). Kolp kolme haru all sümboliseerib dharmakājat, esimene inimese pea kolba all sümboliseerib sambhoga-kājat ja teine nirmana-kājat Kuldurn peade all on täidetud (ületavate) õnnistuste ja täiustega. Kuldset topeltdordžed urni all kirjeldavad laamad nii: lõunapoolne (alumine) tipp kujutab rahu, läänepoolne paljusust, põhjapoolne (urni taga) algatusvõimet, idapoolne kartmatust ja keskpunkt kõigi vaimsete annetuste ja täiuste ühtsust. Valgest siidist paelataoline võidulippu meenutav lipp dopeltdordže all, millest ta tuleneb, tähistab suure Guru võitu sansaara üle. Sau ise tähistab jumalikku Šaktid
Karvane riisikas

Karvane riisikas (Lactarius scoticus) on pilvikuliste sugukonda riisika perekonda kuuluv seeneliik. Seen kasvab sookaskede all ja on kupatatult söödav. Karvane riisikas andmebaasis eElurikkus
Lõhispoolusmootor

Lõhispoolusmootor (nimetatud ka ekraneeritud poolustega mootoriks) on väga lihtsa ehitusega ühefaasiline asünkroonmootor, mis võeti kasutusele juba 1890. aastail. Lõhispoolusmootori staator koosneb terasplekkidest koostatud südamikust, millel on peapoolused ja lõhispoolused. Nende südamikuosade ümber on vastavalt peamähis (võrgutoitemähis) ja 1–3 keerust koosnev lühismähis. See lühismähis, mida nimetatakse ka lühisrõngaks (või ekraaniks), moodustab koos võrgumähisega lühistatud sekundaarmähisega trafo. Rootor on ehituselt lühisrootor. Rootori mähiseks on terassüdamiku uuretes paiknevad vaskvardad, mis on mõlemast otsast ühendatud lühisrõngastega.. Pöördemoment tekib rootoris staatori pöörleva välja toimel. Vool peamähises tekitab staatoris magnetvoo Φ. See jaguneb peapooluste väljaks ΦH ja lõhispooluste väljaks ΦS. Lõhispooluse väli indutseerib lühismähises pinge, mis tekitab lühisvoolu IS. See kutsub eneseinduktsiooni kaudu esile magnetvoo Φ’S, mis jääb põhiväljast ΦH maha. Mõlemad vood koos tekitavad rootoris pöördvälja, mis haarab rootori kaasa, pannes selle pöörlema. See pöördväli on ebaühtlane (ei mõju pöörde jooksul mitte ühtlaselt, vaid elliptiliselt), mis võib põhjustada lisasuminat. Käivitusmoment sõltub lõhispooluse südamiku ja selle lõhise laiusest, suurenedes koos sellega. Käivitusmoment võib olla kuni 50% nimipöördemomendist. Staatori erikuju tõttu tekivad mootorites suured hajuväljad koos vastava hajuväljakaoga, samuti tekib võimsuskadu lühiskeerdudes. Seetõttu on kasutegur oluliselt madalam kui sama võimsal kolmefaasilisel asünkroonmootoril. Vältimaks lühismähisest tulenevat energiakadu, võib selle asemele paigaldada abimähise, mille lühis pärast käivitamist katkestatakse. Mootor töötab nüüd vähem sujuvalt, kuid suurema kasuteguriga. Seda meetodit kasutatakse külmikute kompressorites, kus käivitusvoolu või termistori (PTC) abil juhitav relee lülitab abimähist. Lõhispoolusmootoreid on lihtne ja odav valmistada, nad ei vaja hooldust ja neil on pikk kasutusiga. Siiski on neil väike käivitusmoment, kasutegur (alla 0,5) ja võimsustegur (cos φ = 0,4…0,6). Ka on nad märksa raskemad kui sama võimsusega kondensaatormootorid. Seetõttu toodetakse neid ainult väikese võimsuse jaoks, alates mõnest vatist kuni mõnesaja vatini. Lõhispoolusmootorite standardversioonis pole pöörlemissuuna muutmine võimalik. Mootorite ehitusest tulenev ebaühtlane pöördemoment võib põhjustada mõnel kasutusalal häirivat müra. Lõhispoolusmootoreid kasutatakse laialdaselt odavate ja töökindlate ajamimasinatena, kui pole vaja suurt käivitusmomenti. Nende ülalnimetatud eelised ja puudused, võrreldes teiste asünkroonmootoritega, määravad nende kasutusvaldkonnad, kusjuures madal kasutegur piirab kasutamist suure võimsuse korral. Selle mootoritüübi peamine eelis on töötada vahelduvpingel ilma lisakondensaatorita. Mootor sobib eriti hästi lühiajalise tööga majapidamisseadmete ajamites. Hooldusvaba töö ja asünkroonmootoritele omane pikk kasutusiga on teinud sellest väikeste ventilaatorite standardajami.
Võrkpalli Balti liiga 2024/25 hooaeg

Võrkpalli Balti liiga 2024/25 hooaeg (sponsornimega Cronimet liiga) on 20. korda toimuv kõrgeim iga-aastane liiga Baltikumi võrkpalliklubidele. 2024/25 hooajal osaleb Balti liigas 7 Baltimaade meeskonda (4 Eestist ja 3 Lätist). Kõik meeskonnad mängivad omavahel läbi kolmel korral. Põhiturniiri paremusjärjestuse määramisel arvestatakse esmalt punkte, siis võitude arvu, pärast mida geimide ja punktide suhet ning lõpetuseks omavaheliste mängude tulemusi. Põhiturniiri võitja pääseb otse poolfinaali. Allikas: Baltic League 24/25 Main Tournament Play-off paarid jagatakse vastavalt põhiturniiri kohtadele (teine läheb vastamisi seitsmendaga, kolmas kuuendaga ja neljas viiendaga). Play-offides mängitakse kaks mängu, kus kõrgema asetusega võistkonna kodusaalis toimub teine ja otsustav mäng (viigi korral selgitatakse edasipääseja kuldse geimiga). Iga paari võitja pääseb Final fouri ja kaotaja langeb konkurentsist. Eesti klubid rääkisid Kristiine O´Learyses toimunud pressikonverentsil uuest hooajast Eesti Võrkpalli Liit, 23.09.2024. Teams Baltic League 2024/25 (vaadatud 24.09.2024). Cronimet League official regulations 2024/2025 Eesti Võrkpalli Liit. Koduleht Mängude andmebaas
Elina Öpik

Elina Öpik (6. oktoober 1928 Narva, Viru maakond – 20. juuli 2006 Tallinn) oli eesti ajaloolane. Elina Öpik õppis pärast keskkooli lõpetamist 1947. aastast Leningradi ülikoolis ajalugu, etnograafiat, klassikalist pärsia keelt. 1952. aastast asus tööle Eesti NSV Teaduste Akadeemia Ajaloo Instituuti, kus osales kolmeköitelise Eesti NSV ajaloo, esimest köite koostamisel, kirjutades sellesse terve Eesti Rootsi aja käsitlust. 1963. aastal kaitses ta kandidaadiväitekirja “Talurahvaliikumine Eesti alal Põhjasõja esimesel kümnendil (1700–1710). Elina Öpiku isa oli eesti astronoom, üks Eesti astronoomiakoolkonna rajajaid Ernst Julius Öpik, vend füüsik Uuno Öpik, õed botaanik ja kirjanik Helgi Öpik, Tiiu, Inna ja Maija. Isapoolsed sugulased lelled geoloogia- ja paleontoloogiaprofessor ning filosoof, keeleteadlane, luuletaja ja maletaja Armin Öpik, diplomaat Oskar Öpik ja pankur Paul Öpik, sõtse Anna Kaškina-Öpik. Eesti talurahva võitlus feodaalse ja koloniaalse rõhumise vastu aastail 1680-1710. Eesti NSV Teaduste Akadeemia toimetised, 1955, IV kd, nr 1 Eesti talurahval Põhjasõja ajal lasunud Rootsi sõjakoormistest. Eesti NSV Teaduste Akadeemia toimetised, 1960, IX kd, nr 4 Eesti talurahva “rootsi-truudusest” Põhjasõja ajal”, Eesti ühendamisest Venemaaga ja selle ajaloolisest tähtsusest: lühiuurimusi. Eesti NSV Teaduste Akadeemia Ajaloo Instituut, 1960, lk 54–102 Eesti Riiklik Kirjastus 1960, 272 lk Talurahva mõisavastane võitlus Eestis 1700-1710. Kirjastus: Eesti NSV Teaduste Akadeemia Ajaloo Instituut. Tallinn, 1964, 202 lk Vadjalastest ja isuritest XVIII sajandi lõpul. Etnograafilisi ja lingvistilisi materjale Fjodor Tumanski Peterburi kubermangu kirjelduses. Kirjastus: Valgus, 1970, 207 lk Eestlane Rootsi alamana. Keel ja Kirjandus 1992, nr 7, lk 385-393 Enn Tarvel, Elina Öpiku mälestuseks, Tuna 4/2006 Enn Tarvel, Elina Öpiku mälestuseks, Tuna 4/2006 Aili Kogerman, Öpikud “Eesti sajandi perekonnaks”, Eesti Päevaleht, 24.12.1998